Filipino WEEK 7 Panginoon ng mga Katawan Natin
7 Panginoon ng mga Katawan Natin WARM-UP Ano ang paborito mong sport o laro? Naglalaro ka rin ba nito o gusto mo lang panoorin ang ibang mga manlalaro? Nag-enroll ka na ba sa isang gym o fitness program? Epektibo ba ito sa iyo? Bakit oo o bakit hindi? May pagkakataon bang aksidente kang nakasira ng gamit ng iba o nakawala ng bagay na pagmamay-ari ng iba? Ano ang nangyari? WORD 15Hindi ba't tayong mga mananampalataya ay bahagi ng katawan ni Cristo? Iyan ang dahilan kung bakit hindi talaga natin maaaring gamitin ang ating katawan, na bahagi ng katawan ni Cristo, sa pakikipagtalik sa babaeng bayaran. 16Hindi ba't ang nakikipagtalik sa ganoong babae ay nagiging kaisang-katawan niya? Sapagkat sinasabi sa Kasulatan, "Silang dalawa'y magiging isa." 17At kung nakikipag-isa tayo sa Panginoong Jesu-Cristo kaisa niya tayo sa espiritu. 18Kaya lumayo kayo sa sekswal na imoralidad. Ang ibang kasalanang ginagawa ng tao ay walang kinalaman sa kanyang katawan, ngunit ang gumagawa ng sekswal na imoralidad ay nagkakasala sa sarili niyang katawan. 19Hindi ba't ang katawan ninyo ay templo ng Banal na Espiritung nasa inyo at tinanggap ninyo mula sa Diyos? Kung ganoon, ang katawan ninyo'y hindi sa inyo kundi sa Diyos, 20dahil tinubos kayo ng Diyos sa napakalaking halaga. Kaya gamitin ninyo ang inyong katawan sa paraang ikapupuri ng Diyos. ^1 CORINTO 6:15-20 Sinulat ni apostol Pablo ang liham na ito para pag-usapan at itama ang mga maling katuruan, pag-iisip, at gawain ng mga mananampalataya sa Corinto. Isa sa mga isyung ito ay ang pag- uugali at pagsasagawa nila sa kanilang sekswalidad. Dahil dito,
nagbigay si Pablo ng kasagutan tungkol sa kung ano ang dapat na maging pananaw nila sa kanilang katawan - ayon sa biyayang nakapagliligtas na mula kay Cristo. Ang mga sumusunod na katotohanan ay makakatulong upang makita natin kung paano natin dapat parangalan ang Diyos sa pamamagitan ng mga katawan natin. 1 Pag-aari ng Diyos ang ating katawan. . . . dahil tinubos kayo ng Diyos sa napakalaking halaga. Kaya gamitin ninyo ang inyong katawan sa paraang ikapupuri ng Diyos. ^1 CORINTO 6:20 Ang mga pananaw sa mundo ay ibang-iba sa gusto ng Diyos na paraan kung paano natin dapat makita ang buhay. Isa sa mga kasinungalingang naririnig natin ay tayo ang nagmamay- ari sa ating mga katawan at maaari nating gawin ang anumang gustuhin natin dito. Sinasabi ng marami na, "ako ang magdedesisyon sa katawan ko." Anuman ang paniniwala natin, nananatili ang katotohanang tayo ang nilikha ng Diyos at Siya ang tumutukoy sa pagkatao at layunin natin. Ang ibig sabihin nito ay para sa Diyos ang ating mga katawan. Lalo pa itong nagiging totoo kapag nanalig ang isang tao sa Diyos. Hindi Niya lamang nilikha ang mga katawan natin. Sa pamamagitan ni Jesus, binayaran Niya rin ang halaga para tubusin, isaayos, at angkinin ito. Ano ang dapat nating gawin bilang sagot sa katotohanang ito? Lord of All Panginoon ng mga Katawan Natin
2 Para sa paglilingkod sa kaharian Niya ang ating katawan. Kaya nga mga kapatid, nakikiusap ako sa inyo alang-alang sa maraming pagkakataong kinaawaan tayo ng Diyos, ibigay ninyo sa kanya ang inyong mga sarili bilang mga handog na buhay, banal at kalugod-lugod sa kanya. Ito ang tunay na pagsamba sa kanya. ^MGA TAGA-ROMA 12:1 Mga kapatid, tinawag kayo upang maging malaya. Ngunit huwag ninyong gamitin ang kalayaan n'yo para pagbigyan ang mga pagnanasa ng laman. Sa halip, magmahalan kayo't magtulungan. ^MGA TAGA-GALACIA 5:13 Kapag inihandog natin ang ating mga katawan sa ating Panginoon na si Jesu-Cristo, magagamit ang mga ito para sa kaharian ng Diyos (Kawikaan 3:5-8). Dapat tayong maging marunong sa ating mga katawan habang nagpapatuloy tayo nang may takot sa Diyos. Anuman ang ginagawa natin sa ating katawan sa kasalukuyan ay ating espiritwal na pagsamba at paghahandog ng buhay sa ating Panginoon. Kumakain man tayo, umiinom, nag-eehersisyo, o naglilingkod sa iba, dapat nating parangalan at papurihan ang Diyos, at isulong ang mapagmahal Niyang pamamalakad at paghahari sa ating mga puso at sa mundo. Magbahagi ng hindi mo malilimutang karanasan ng paglilingkod sa iba sa isang outreach event, sa komunidad, sa misyon, o ministry, kung saan kinailangan mo ang lakas ng pagsusumikap gamit ang iyong katawan. Paano mo natutunan sa karanasang ito na kakailanganin ang ganap mong pisikal na kakayahan sa pagsulong ng kaharian ng Diyos? Lord of All Panginoon ng mga Katawan Natin
3 Kailangan nating disiplinahin at kontrolin ang ating katawan. 24Sa ating pagsunod sa Diyos ay para tayong mananakbo. Alam ninyo na sa isang takbuhan, marami ang sumasali ngunit isa lang ang nananalo. Kaya pagbutihin ninyo ang pagtakbo upang makamit ninyo ang gantimpala. 25Ang bawat manlalaro ay nagsasanay nang mabuti at dinidisiplina ang sarili upang makamit ang gantimpala. Ginagawa niya ito para sa gantimpalang hindi nagtatagal. Ngunit ang gantimpalang hinahangad natin ay magtatagal magpakailanman. 26Kaya nga, may layunin at direksyon ang aking pagtakbo. Kung baga sa isang boksingero, hindi ako sumusuntok sa hangin. 27Dinidisiplina ko ang aking katawan at sinusupil ko ang masasamang pagnanasa nito, dahil baka pagkatapos kong ipangaral ang Magandang Balita sa iba ay ako pa ang hindi makatanggap ng gantimpala mula sa Diyos. ^1 CORINTO 9:24-27 Ang bawat isa ay may nakatakdang tungkulin na dapat nating gawin sa paglilingkod natin sa Panginoong Jesus at sa kaharian Niya. Nangako Siya ng gantimpala para sa mga mananampalataya na namuhay nang tinutupad ang tawag ng Diyos para sa kanila. Gayunpaman, naiimpluwensyahan ng likas nating pagiging makasalanan ang mga katawan natin kung kaya't iniiwasan nitong gawin ang mga layunin ng Diyos. Maaari tayong matuksong gamitin ang ating katawan sa kasalanan. Maaari tayong tamarin. Maaari nating abusuhin o hindi alagaan nang mabuti ang mga katawan natin. Dahil dito, sinabi ni apostol Pablo na gaya ng mga atletang nagsasanay at nagdidisiplina sa mga katawan nila, gayon din ang gagawin niya. Sa biyaya ng Diyos at kapangyarihan ng Espiritu, pangangalagaan at didisiplinahin natin ang ating mga katawan para magamit ito nang mabuti para sa pagsulong ng kaharian ng Diyos. Tungkol sa pangangalaga at pagdidisiplina Lord of All Panginoon ng mga Katawan Natin
ng katawan, saan ka nahihirapan? Paano mo hinaharap ang mga pagsubok na ito? APPLICATION Sabihin kung sa anong bahagi ng pisikal mong buhay ka nahihirapan (hal. sa pagkain, pag-inom, pagtulog, pag- eehersisyo). Paano mo pinanghahawakan ang biyaya at lakas ng Diyos na baguhin ka? Kanino ka pwedeng magpatulong sa bahaging ito? May mga bahagi ba ng buhay mo na kailangan mong isuko sa pagka-Panginoon ni Jesus? Pag-aari ng Diyos ang mga katawan natin. Paano binabago ng katotohanang ito ang pagtingin mo sa sarili mong katawan? Mayroon bang mga oportunidad kung saan magagamit mo ang pisikal mong lakas at pagsisikap upang paglingkuran ang Diyos at ang iba? Paano mo sisiguraduhing magagawa mo ito at paano ka aasa sa biyaya, pagmamahal, at habag ng Diyos? Lord of All Panginoon ng mga Katawan Natin
PRAYER Simulan ang sandali ng katahimikan at personal na ipagpasalamat sa Diyos ang katawan mo, kasama na ang kalakasan at limitasyon nito. Manalangin na ipakita Niya sa iyo kung paano mo magagamit ang iyong katawan para parangalan Siya. Bilang isang grupo, ihandog muli ang mga katawan ninyo sa Panginoon. Purihin ang Diyos na dahil sa ebanghelyo, ang pagsunod natin sa Kanya ay sa pamamagitan ng biyayang ibinigay Niya.
Ipanalangin ang sinumang kilala mo na may sakit, naaksidente, o kasalukuyang nagpapagaling sa bahay o sa ospital. Ipahayag ang mahimalang kagalingan para sa mga mahal mo sa buhay at mga kaibigan. Lord of All Panginoon ng mga Katawan Natin